་ལ་རྒྱས་བཤད་དང༌། དོན་བསྡུ་བའོ། །དང་པོ་ལ་བསྟན་པ་འབྱུང་
བ་སྤྱིའི་གླེང་གཞི་དང༌། ལྟ་བ་གཉིས་ཀྱི་དང་པོ་རྒྱུ་ནི་དེ་ནས་དེ་བཞིན་གཤེགས་པ་ཐམས་
ཅད་ལས་དམིགས་མེད་ཀུན་ཁྱབ་ཐུགས་རྗེ་ཆེན་པོ་རང་ཤར་བའི་བྱིན་གྱིས་རླབས་པ་
དུས་སུ་འབྱུང་བ་ཞེས་བྱ་བ་ཐུགས་རིག་པའི་ཡེ་ཤེས་ལས་འཕྲུལ་པས་ན་རིག་པའི་སྐྱེས་
བུ་དང༌། ལས་ཉོན་གྱི་བདུད་བཅོམ་པས་ན་ཐུབ་པ་སྟེ། གདུལ་བྱའི་དབང་གིས་རྣམ་པ་
དྲུག །སྟོན་པ་དེ་བཞིན་གཤེགས་པ་རིགས་དྲུག་གི་སྐུ་དང་གསུང་དང་ཐུགས་དབྱེར་མི་
ཕྱེད་པའི་རྡོ་རྗེ་ལས་འཐོན་ཏེ། འཐོན་ནས་ཀྱང་གདུལ་ཞིང་ལས་ཀྱི་བྱེ་བྲག་ཐ་དད་པའི་
དབང་གིས་མགོ་འཕྲད་བསྟན་སྣེལ་ཞི་དང་གྱེན་མཐུར་དུ་བསྟན་ནས་འགྲོ་བ་ཡན་མན་
གྱི་འཇིག་རྟེན་དྲུག་གི་རང་བཞིན་གྱིས་ཕྱོགས་བཅུར་ཚད་མཐའ་ཡས་མུ་མེད་པའི་ཞིང་
ལས་དེའི་ཁོངས་སུ་ཆུ་དཀྱིལ་ནས་བསམ་གཏན་དང་པོ་མན་ཆད་ཀྱི་གླིང་བཞི་སྟོང་སྤྱི་
ཕུད་བར་མ་སྟོང་གསུམ་གྱི་སྟོང་ཆེན་པོ་སྟེ། དེ་རེ་རེར་གང་གིས་དོན་མཛད་པའི་ཐུབ་པ་
ཆེན་པོ་བཅོམ་ལྡན་འདས་རེ་རེར་སྣང་ནས་འདུལ་བ་རྣམ་པ་བཞིས་འགྲོ་བ་རྒྱུད་ལྔའམ་
אי

རྒྱུད་གསང་སྙིང་འགྲེལ་ཆུང་།
ཐེག་པ་ལྔའི་རིགས་ཅན་གྱི་དོན་མཛད་དེ། དེའང་འདུལ་བ་བཞི་ལས། སྐུ་བསོད་ནམས་
ཆེན་པོས་འདུལ་བ་ནི། འཛམ་གླིང་བྱེ་བ་ཕྲག་བརྒྱའི་ཐུབ་པ་དེ་སྙེད་ཀྱིས་མཛད་པའི་ཚུལ་
མཐུན་པར་སྟོན་པས་འོ་སྐོལ་གྱི་སྟོན་པ་འདི་ཉིད་ཀྱི་སྒོ་ནས་བརྗོད་པས་གཞན་རྣམས་
རྟོགས་པར་འགྱུར་བས། དགའ་ལྡན་ནས་དམ་པ་ཏོག་དཀར་གཟིགས་པ་ལྔས་ས་ལུགས་
ཆུ་སྟོད་ཉ་ལ་སྒྱུ་འཕྲུལ་མའི་ལྷུམས་སུ་ཞུགས་པ་དང༌། ལྕགས་སྤྲེལ་ས་གའི་ཚེས་བདུན་རྒྱུ་
སྐར་རྒྱལ་ལ་སྐུ་བལྟམས་པ་དང༌། བཟོ་གནས་བྱང་ཞིང་སྒྱུ་རྩལ་དང་བཙུན་མོའི་འཁོར་
བཅས་ཉེར་དགུའི་བར་ཁབ་ཏུ་བཞུགས་པ་དང༌། ངེས་པར་འབྱུང་བས་རབ་ཏུ་བྱུང་བ་
དང༌། དཀའ་ཐུབ་མཛད་པ་དང༌། རྡོ་རྗེ་གདན་དུ་དགུང་ལོ་སོ་ལྔ་བར་ཤིང་རྟ་ས་གའི་ཉ་
ལ་བསམ་གཏན་བཞི་པ་ལ་བརྟེན་ནས། སྒྲིབ་གཉིས་བག་ཆགས་བཅས་པ་མ་ལུས་སྤང་
ཞིང་། ཤེས་བྱ་ཐམས་ཅད་ཐུགས་སུ་ཆུད་དེ་མངོན་པར་རྫོ་གས་པ་སངས་རྒྱས་པ་དང་། དེའི་
སྔ་ལོག་སྲོད་ལ་བདུད་བཏུལ་བ་དང༌། བཀའ་དང་པོ་བདེན་པ་བཞི་དང་། བར་པ་མཚན་
ཉིད་མེད་པ། བཀའ་ཐ་མ་དོན་དམ་རྣམ་པར་ངེས་པ་སྟེ་ཆོས་ཀྱི་འཁོར་ལོ་རྣམ་པ་གསུམ་
བསྐོར་བ་དང༌། ཆོ་འཕྲུལ་ཆེན་པོ་བསྟན་པ་དང༌། གྱ་གཅིག་པར་མྱ་ངན་ལས་འདས་པའི་
ཚུལ་བསྟན་པ་ལ་སོགས་རྣམ་འཕྲུལ་མཐའ་ཡས་པ་ནི། ཐུབ་པའི་གཞན་ལས་ཁྱད་པར་
འཕགས་པའི་སྐུ་བསོད་ནམས་ཆེན་པོས་འདུལ་བའོ། །
གཉིས་པ་ཐུགས་མངོན་སུམ་པས་འདུལ་བ་ནི། སྔོན་གནས་དྲན་པ་སོགས་དུས་
བཞི་ཀུན་ཏུ་སྒྲིབ་པ་མེད་པར་མཁྱེན་པ་དང༌། ཕ་རོལ་གྱི་སེམས་མཁྱེན་པའི་མངོན་ཤེས་
ཀྱི་གཞན་ཐམས་ཅད་ཀྱི་སེམས་རྒྱུད་ཀྱི་འགྱུ་བ་སྣ་ཚོགས་པ་ཀུན་ཏུ་མ་བསྒྲིབ་པར་མཁྱེན་
པ་དང༌། རྫུ་འཕྲུལ་གྱིས་ལྷའི་སྤྱན་གྱིས་ཉེ་རིང་མེད་པའི་གཟུགས་དང་འཆི་འཕོ་དང་སྐྱེ་
བ་སོགས་ཐམས་ཅད་ཀུན་ཏུ་གཟིགས་པ་དང༌། རྫུ་འཕྲུལ་གྱི་ལྷའི་སྙན་གྱིས་སྒྲ་ཆེ་ཆུང་ཉེ་
རིང་མེད་པར་ཀུན་ཏུ་གསན་པ་དང༌། བྱ་བ་གྲུབ་པའི་རྫུ་འཕྲུལ་མངོན་ཤེས་ཀྱིས་གང་
?༥.}

གངས་ཅན་རིག་བཅུད་ལས།
རག་མགོ་སྤྲལ་སྐའི་གསུང་འབུར༌། ༼ར༽
འདུལ་གྱི་མོས་པ་དང་མཐུན་པར་སྤྲུལ་བསྒྱུར་སོགས་སྣ་ཚོགས་སྟོན་པས་ཀུན་ཏུ་སེམས་
ཅན་གྱི་དོན་སྤྱོད་པ་དང༌། སྒྲིབ་པ་དག་པའི་ཡེ་ཤེས་ཟག་པ་མེད་པའི་མངོན་ཤེས་ཀྱིས་ཇི་
ལྟར་སྤྱད་ཀྱང་མི་གོས་པ་རྣམ་པ་ཀུན་ཏུ་བཟང་པོའི་སྤྱོད་པ་ཡོངས་སུ་རྫོགས་པར་བྱེད་པ་
སྟེ༑ དེ་ལྟ་བུའི་མངོན་པར་ཤེས་པ་ཆེན་པོ་དྲུག་ཀ་ཐུགས་ཀྱི་རྗེས་སུ་འགྲོ་ཞིང་མཁྱེན་པས་
ཤེས་བྱ་ཐམས་ཅད་ ལ་མངོན་ སུམ་ དུ་དབང་ བསྒྱུར་བས་དོན་མཛད་པའི་ཕྱིར་ཐུགས་
མངོན་སུམ་པས་འདུལ་བའོ། །
གསུམ་པ་རྫུ་འཕྲུལ་བསམ་གྱིས་མི་ཁྱབ་པས་འདུལ་བ་ནི།
ཏུ་རང་རང་གི་སྣང་བ་དང་མཐུན་པར་ལྷ་དང་མིའི་རྒྱལ་པོ་སོགས་སྐུ་བསམ་གྱིས་མི་ཁྱབ་
གདུལ་བྱའི་ཞིང་ཀུན་
པ་དང་། རྒྱུད་ཀུན་ཏུ་མོས་པ་དང་མཐུན་པར་འཇུག་པའི་ཐུགས་མཁྱེན་པའི་ཡེ་ཤེས། སྐུ་
རེ་རེ་ལའང་མོས་པ་དང་ཀུན་ཏུ་མཐུན་པར། ཞལ་གྱི་དཀྱིལ་འཁོར་ཞི་ཁྲོ་ཕྲ་མན་སོགས་
བསམ་གྱིས་མི་ཁྱབ་པ་དང༌། གདུལ་བྱ་ཀུན་ཏུ་སྐལ་བ་དང་མཐུན་པའི་ཆོས་སྟོན་པའི་སྐད་
གསུང་བསམ་གྱིས་མི་ཁྱབ་པ་དང་ལྡན་པ་སྟེ། དེ་ལྟར་རྣམ་འཕྲུལ་བསམ་གྱིས་མི་ཁྱབ་ཅིང་
གྲངས་མེད་པ་དག་ཕྱོགས་བཅུའི་ཞིང་ཀུན་ཏུ་སྣང་ནས་འདུལ་བར་གྱུར་ཏོ། །
བཞི་པ་གསུང་རིག་པས་འདུལ་བ་ནི་སྤྲུལ་སྐུའི་གསུང་བསམ་གྱིས་མི་ཁྱབ་པ་དེ་
དག་ཐམས་ཅད་ཀྱང་འདེགས་བྱེད་ལམ་གང་གིས་གང་ཟག་འདེགས་ཅིང་འབྲས་བུར་
འདེགས་པས་ཐེག་པ་འདི་ལྟ་སྟེ། རིགས་ཅན་ལྔའི་གདུལ་བྱ་འདུལ་བའི་དབང་གིས་དབྱེ་
བས་ལས་འབྲས་ལ་ཡིད་ཆེས་པས། དགེ་བཅུའི་ལས་ལམ་ལ་སྤྱོད་པས་འདོད་པའི་ལྷ་
དང་མི་ཡི་བདེ་འབྲས་ཐོབ་པ་དང༌། དེ་སྟེང་ཚད་མེད་བཞི་དང་བསམ་གཟུགས་སྙོམས་
འཇུག་གིས་ཁམས་གོང་མ་གཉིས་བགྲོད་པའི་ཐེག་པ་དང༌། ཉན་ཐོས་ཀྱི་ཐེག་པ་དང༌།
རང་བྱང་ཆུབ་ཀྱི་ཐེག་པ་དང༌། བྱང་ཆུབ་སེམས་དཔའི་ཐེག་པ་དང་། གསང་སྔགས་བླ་ན་
མེད་པ་ཕྱི་ཐུབ་པ་རྒྱུད་ཀྲྀ་ཡོག་སྡེ་གསུམ་དང༌། ནང་པ་ཐབས་ཀྱི་རྒྱུད་ཀྱི་ཐེག་པ་རྣམས་
30

རྒྱུད་གསང་སྙིང་འགྲེལ་ཆུང༌།
ལས་དབྱེ་ན་འགྲོ་བ་རྣམས་ལྷན་ཅིག་སྐྱེས་པའི་མ་རིག་པའི་དབང་གིས་ཕྱིན་ཅི་ལོག་གི་
རྣམ་པར་རྟོག་པ་བསྐྱེད་པའི་ཉོན་མོངས་པ་དུག་གསུམ་དང་ཆ་སྙམ་པ་ཉི་ཁྲི་ཆིག་སྟོང་རེ་
སྟེ་སྡོམ་པས་སྟོང་ཕྲག་བརྒྱད་ཅུར་རྩ་བཞིར་སྤྲོད་པའི་གཉེན་པོར་ཆོས་ཀྱི་སྒོ་ཡང་སྡེ་སྣོད་
གསུམ་དང༌། ཆ་མཉམ་རིག་འཛིན་སྡེ་སྣོད་བཞིས་བསྡུས་པ་སྟོང་ཕྲག་བརྒྱད་ཅུ་རྩ་བཞིར་
གསུངས་སོ། །ད་ལྟ་གསུང་ངོ་། །མ་འོངས་པ་ན་གསུང་བར་འགྱུར་རོ། །ཆོས་སྒོ་དེ་དག་
ཐམས་ཅད་ཀྱང་དབང་པོའི་བྱེ་བྲག་གིས་ལྷ་མིའི་ཐེག་པ་དང༌། གང་ཟག་གི་བདག་མེད་
རྟོགས་པས་འཁོར་བ་ལས་ངེས་པར་འབྱུང་ཡང་ཆོས་ཀྱི་བདག་བཟུང་བ་རྡུལ་ཕྲན་དང་
འཛིན་པ་སྐད་ཅིག་མ་དོན་དམ་དུ་འདོད་པ་ཉན་ཐོས་ཀྱི་ཐེག་པ་ཉོན་མོངས་སྤོང་བའི་
ཐབས་དང་། ཤེས་པ་སྐད་ཅིག་མ་དོན་དམ་དུ་འདོད་པས་ཕྱི་ཡི་རྟེན་འབྲེལ་ས་བོན་ནས་
འབྲས་བུའི་བར་དང་། ནང་གི་རྟེན་ཅིང་འབྲེལ་བར་འབྱུང་བ་མ་རིག་པ་ནས་རྒ་ཤིའི་བར་
དུ་འཁོར་བར་འདོད་པས་རང་རྒྱལ་གྱིས་ཉོན་མོངས་པ་འགེགས་པའི་ཐབས་ཏེ། དེ་གསུམ་
ནི་བདེན་པ་གཉིས་ཀ་རྫས་ཡོད་དུ་བལྟས་ནས་བླང་དོར་བྱེད་པས་སྤངས་བའི་ལམ་དུ་
གཅིག་གོ། །ཆོས་ཐམས་ཅད་བདག་གཉིས་ཀྱི་སྟོང་པར་རྟོགས་པས་བཟུང་བའི་ཡུལ་ཡང་
འཛིན་པའི་ཤེས་པ་རྐྱེན་གྱིས་འཁྲུལ་པའི་ལས་ཀྱི་ཡུལ་དུ་སྒྲོ་འདོགས་པར་ཟད་ཀྱི་དོན་ལ་
བདེན་མེད་སྒྱུ་མར་ཤེས་ཀྱང་ཐབས་ཀྱིས་ཟིན་དང་མ་ཟིན་ལས་ལས་དང་ལས་ཀྱི་འབྲས་
བུ་ཕན་གནོད་ཆུད་མི་ཟ་བས་བྱང་སེམས་པས་ཉོན་མོངས་ཆོས་ཉིད་དུ༌སྦྱོང་བ༌དང༌ །
ཀུན་རྫོབ་བརྟགས་ཡོད་ཀྱང་ཉོན་མོངས་ལྷ་དང་ཡེ་ཤེས་སུ་བསྒྱུར་བའི་ཐབས་ཀྱིས་མི་
གོས་པ་ཀྲི་ཡོག་སྡེ་གསུམ་དང༌། ཀུན་རྫོབ་བརྟགས་ཡོད་ཀྱང་ཆེར་ཟད་དེ་ལས་དང་ལས་
ཀྱི་འབྲས་བུ་ཉོན་མོངས་ཡེ་ཤེས་ལྔའི་རང་མདངས་སུ་ཤེས་ཏེ་སྤངས་གཉེན་གཉིས་མེད་
པས་གོས་པར་མི་འགྱུར་ཏེ་སྔགས་ནང་པ་གཉིས་ཉོན་མོངས་དབང་དུ་བྱེད་པའི་ཐབས་
དང༌། དེ་ཐམས་ཅད་དངོས་གཞན་གྱི་ལྟ་བ་ལས་བྱུང་བར་རྟོགས་ནས། གང་ཡང་མི་
31

གངས་ཅན་རིག་བཅུད་ལས རག་མགོ་སྤྲུལ་སྐུའི་གསུང་འབུམ།
༼མ༽
{
འགོགས་གང་དུའང་མི་རྩོལ་བས་སྤངས་གཉེན་ཐམས་ཅད་ལས་གྲོལ་བས་གོས་སུ་མེད་
པར་སྟོན་པ་ཐེག་པ་གྲུབ་མཐའི་མཐར་ཐུག་གསང་བ་སྙིང་པོ་འདིར་ཐུག་པ་ཡིན་ནོ། །
གཉིས་པ་ཡོངས་སུ་ཤེས་པར་བྱ་བ་ལྟ་བ་ལ་གཉིས་ཏེ། ལོ་རྒྱུས་དང་གཏན་ལ་
དབབ་པ་དངོས་སོ། །དང་པོ། དེ་ནས་སྟོན་པ་དེ་བཞིན་གཤེགས་པ་ཐམས་ཅད་ཀྱི་བདག་
པོ་ཉིད་ཀྱིས་གོ་ཕྱེ་བའི་འཁོར་གྱི་ཆེད་དུ་དགོངས་པ་བརྡའི་གསུང་གིས་བརྗོད་པ་དང་འདྲ་
འདས་
བར་བརྡ་སྤྲོད་པ་འདི་བརྗོད་པས་གོ་བར་མཛད་དོ། །ཞེས་སྡུད་པ་པོས་འབྲེལ་སྦྱར་བའོ། །
གཉིས་པ་ལ་གཉིས་ཏེ་བརྟག་གཞི་འཁོར་བའི་ཆོས་རང་བཞིན་མེད་པར་དང༌།
པའི་ཆོས་བརྗོད་མེད་དུ་གཏན་ལ་དབབ་པའོ། །དང་པོ་ལ་གཞལ་བྱ་གཏན་ཚིག་གྲུབ་
མཐའ་རྡོ་རྗེ་ཐེག་པར་བསྟན་པའོ། །སྣོད་བཅུད་ཇི་སྙེད་པས་བསྡུས་པའི་འཇིག་རྟེན་འདི་
དག་མ་ཡིན་པ་ལ་དེར་འཛིན་རྨི་ལམ་ལྟར་འཁྲུལ་པའི་ཆོས་ཏེ། རྩ་བ་ལྷན་ཅིག་སྐྱེས་པའི་
མ་རིག་པ་དང་། བདག་གཞན་གཉིས་སུ་རྟོག་པའི་ཀུན་བརྟགས་གཟུང་འཛིན་གཉིས་སྣང་
གི་ཤེས་པས་ཕྱིའི་རྟེན་འབྲེལ་ས་བོན་ནས་འབྲས་བུའི་བར་རྐྱེན་འབྱུང་ལྔས་བསྐྱེད་ལྟར།
ནང་གི་རྟེན་འབྲེལ་མ་རིག་པ་ནས་རྒ་ཤིའི་བར་ལྟར། གཉིས་སུ་འཛིན་པས་ཤིང་རྟའི་འཁོར་
ལོ་ལྟར་འཁོར་ཏེ། ལས་མི་མཐུན་པའི་དབང་གིས་བདེ་སྡུག་སྣ་ཚོགས་མྱོང་བས་ཉམ་ཐག་
པར་འགྱུར་ཞིང་། དེ་ལྟར་སྣང་དུས་ཉིད་ནས་དེའི་རང་བཞིན་ཆོས་ཉིད་ལས་ཉམས་པ་
མེད་པས། འཁོར་འདས་སོ་སོར་མེད་ཀྱང་ཞེན་པས་སྒྲོ་བཏགས་ཀྱི་བློ་དེ་བརྟག་གཞིའམ་
གཞལ་བྱའོ། །
གཉིས་པ་ལ་ཐུན་མོང་དང༌། ཐུན་མིན་གཉིས་ལས། དང་པོ་ཐུན་མོངས་བདེན་
པའི་གཏན་ཚིགས་ནི། འཁོར་བ་སྣང་ཙམ་ཉིད་ནས་ཡང་དག་པར་མ་གྲུབ་པར་སྒྱུ་མ་ལྟ་
བུར་མ་འགགས་པར་སྣང་བ་ཀུན་རྫོབ་སྟེ། དེ་ལྟར་མཚན་ཉིད་ཐེག་པས་ཆོས་ཐམས་
ཅད་བདེན་པ་གཉིས་སུ་འབྱེད་པའི་འདོད་པ་དང་ཚུལ་མཐུན་པར་འདིར་ཡང་གཉིས་སུ་
32
32

རྒྱུད་གསང་སྣང་འགྲེལ་ཆུང༌།
སྨྲ་སྟེ་འདི་ལྟར་བདག་ཏུ་འཛིན་པའི་ཤེས་པ་དང༌། བདག་གི་བར་རྟོག་པ་ཕུང་པོ་ལྔ་དང༌།
པའི་ཕྱིར་རོ།
འབྱུང་བ་ལྔ་ལ་སྒྲོ་བཏགས་ཏེ་ཡུལ་དུ་འཛིན་པ་འདི་དག་སྣང་ཙམ་ཉིད་ནས་དེ་ལྟར་གྲུབ་
པ་མེད་དེ། རྣམ་པར་དག་པའི་དབྱིངས་དེ་བཞིན་ཉིད་ཀྱི་ངང་དུ་ཚུལ་གཅིག་པར་མཉམ་
།དེ་ཡང་བདག་གསུམ་པོ་དེ་དོན་དམ་བདེན་ངོར་གྲུབ་པ་མེད་པས་སྐྱེ་མེད་
དུ་མཉམ་ལ། ཀུན་རྫོབ་བདེན་ངོར་མི་བསླུ་བས་སྒྱུ་མ་ཙམ་དུ་མཉམ་པ་ནི་ཐུན་མོངས་
བ་དང༌། ལྷག་པ་བདེན་གཉིས་ཀྱིས་གཏན་ལ་ཕབ་ན་བདག་གསུམ་པོ་དེར་རིམ་པར།
ཡེ་ཤེས་ལྔ་དང་། རིགས་ལྔ་དང༌། ཡུམ་ལྔར་དག་པས་དོན་དམ་བདེན་པའི་དབང་དུ་ཡེ་
ཤེས། འབྲས་བུ་རང་བཞིན་དོན་དམ་གསུམ་སྟེ་དཀོར་བདུན་ངོ་བོ་ཉིད་དུ་ལྷུན་གྱིས་གྲུབ་
པར་མཉམ་ལ། ཀུན་རྫོབ་བདེན་པའི་དབང་དུ་ཡེ་ཤེས། ཕྱག་རྒྱ། དངོས་པོ་སྒྱུ་མ་གསུམ་
༑ སྐུ་དང་ཡེ་ཤེས་ཀྱི་དཀྱིལ་འཁོར་དུ་ཡེ་ནས་རྫོགས་པར་མཉམ་པ་ནི་ཐུན་མོང་མ་
ཡིན་པའི་མཉམ་པའོ། །གཉིས་པ་ལ་རྟོག་པ་བཞི་དང༌། དག་པ་གསུམ་གྱི་གཏན་ཚིགས་སོ། །
དང་པོ་ནི། བདག་དང་བདག་གི་གཞན་ཞེས་ཐ་དད་དུ་སྣང་བ་འདི་རྣམས་ནི་མ་རིག་པའི་
དབང་གིས་ལོག་པར་རྟོག་པའི་འཁྲུལ་སྣང་ཙམ་ཉིད་ལས་གཞན་དུ་མ་མཐོང་བས་ཕྲ་ཞིང་
ཕྲ་བ་སྟེ་རྡུལ་ཕྲན་དང་། མ་རྟོག་པས་ཟབ་པ་སྟེ་ཤེས་པ་སྐད་ཅིག་མ་ཡང་ལོག་ན་ཡོད་པ་མ་
ཡིན་ཀྱང་འདི་ལྟར་སྣང་བའི་ལོག་རྟོག་གི་རྒྱུན་སྔ་མ་ཉིད་ལ་ཕྱི་མ་ཉིད་སྤྱོད་པ་རྨི་ལམ་
ལྟར་འཁྲུལ་ པ་མཁའ་ལྟར་དོན་ཆོས་ཉིད་ལས་གཞན་དུ་གཡོ་བ་ཅི་ཡང་མེད་པ་ནི་ རྒྱུ་
གཅིག་པའི་རྟགས་ཀྱི་སྒྲུབ་བྱ་སྟེ། སྒྲུབ་ཚུལ་ནི་ཐ་སྙད་པའི་ཤེས་ངོར་སྣང་ཡང་རྣམ་པར་
དཔྱད་ན་ལོག་རྟོག་ཙམ་ཡང་ཡོད་པ་མ་ཡིན་ཏེ། དེའི་རྒྱུ་མ་རིག་པའི་བདག་དང༌། འབྲས་
བུ་ཕུང་པོ་ལྔ་དང༌། ཞེན་པའི་རྒྱུན་རྣམ་ཤེས་སུ་སྣང་བ་ཉིད་ཀྱང་བརྟེན་སའི་གཞི་དང་།
བསྐྱེད་པའི་རྩ་བ་ཡེ་ནས་གྲུབ་པ་མེད་པས་ཏེ། འཁོར་འདས་མཉམ་པ་ཉིད་ཀྱི་དབྱིངས་
སུ་ལོག་རྟོག་སྐད་ཅིག་མའི་རྒྱུན་ཙམ་ཡང་མ་གྲུབ་པས་ཆོས་ཐམས་ཅད་སེམས་ཀྱི་ཆོས་

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ།
༼༢་༽
ཉིད་དུ་རྒྱུ་གཅིག་པར་རྟོག་པའི་ཕྱིར་རོ། །དེ་ལྟར་ལོག་རྟོག་གི་རྒྱུན་རྣམ་པར་དག་པས་
ཆོས་ཐམས་ཅད་མཉམ་པའི་དབྱིངས་སུ་རྒྱུ་གཅིག་པ་ཉིད་རྟགས་ཡིག་འབྲུའི་ཚུལ་གྱིས་
མ་འགག་པར་རྟོགས་ཏེ། དེ་ཡང་སྐྱེ་མེད་མཚོན་པ་ཨའི་ཚུལ་དེ་གསུང་གི་རང་བཞིན།
དེ་ཉིད་ལ་ཅིར་ཡང་མི་འགགས་པས་དབང་བསྒྱུར་བ་མཚོན་པ་ཨུའི་ཚུལ་ཏེ་སྐུའི་ར
བཞིན་ཡི་གེ་གཉིས་མཚམས་སྦྱར་ལ་ཐིག་ལེས་བརྒྱན་པས་གཉིས་མེད་དུ་རྟོགས་པའི་
རིགས་པ་ཉིད་ཡེ་ཤེས་ལྔར་གསལ་བ་མཚོན་བྱེད་ཨོཾ་གྱི་ཚུལ་དུ་རྟོག་པ་ཐུགས་ཀྱི་རང་
བཞིན་སྟེ་ཡིག་འབྲུའི་ཚུལ་ལོ། །དེ་ལྟར་རྒྱུ་གཅིག་པ་དང་ཡིག་འབྲུའི་ཚུལ་དུ་རྟོགས་པའི་
མཐུས་བདེན་པ་དབྱེར་མེད་དུ་ཡེ་ནས་སངས་རྒྱས་པར་རྟོགས་པའི་བྱིན་རླབས་ཤུགས་ལ་
འབྱུང་ཞིང༌། རང་རིག་མངོན་གསུམ་གྱིས་ཉིད་ལ་ཉིད་སྤྱོད་པ་ལྟར་ཡུལ་མེད་རང་གསལ་
དུ་རྟོགས་པའི་ཕྱིར་རྟོགས་པ་བཞིའི་གཏན་ཚིགས་སོ། །
གཉིས་པ་དག་པ་གསུམ་ནི། བདག་ཕུང་པོ་ལྔ་དང༌། གཞན་འབྱུང་བ་ལྔ་དང༌།
རྟོག་ པའི་ རྒྱུན་རྣམ་ ཤེས་ ཏེ་ ཕྱི་ ནང་ གི་ ཆོས་ འདི་ དག་ རང་ བཞིན་ གྱི་ རྣམ་ པར་ དག་
པ་ཡིན་ཏེ། བདག་གསུམ་པོ་དེ་རིམ་པར། རིགས་ཀྱི་ཡབ་ལྔ་དང༌། ཡུམ་ལྔ་དང༌། ཡེ་
ཤེས་ལྔར་དག་པའི་ཕྱིར་རོ། །
གསུམ་པ་གྲུབ་མཐའ་ནི། གཏན་ཚིགས་དེ་དག་གིས་གཞལ་བ་འབྲས་བུ། ཆོས་
ཐམས་ཅད་རང་བཞིན་བདེན་པ་དབྱེར་མེད་སྤྱོད་ཡུལ་དང་བྲལ་བའི་ཆོས་ཉིད་དུ་གཏན་
ལ་ཕེབས་པ་ནི་བླ་ན་མེད་པ་རྡོ་རྗེ་ཐེག་པ་འདིའི་གྲུབ་མཐའ་སྟེ། མཚན་ཉིད་དང་ཕྱི་རྒྱུད་
ལས་འཕགས་པས་མཆོག་གོ། །གཉིས་པ་འདས་པའི་ཆོས་བརྗོད་མེད་གཏན་དབབ་ལ་
ལྔ༑ ཐེག་པ་བཞིས་ངེས་འབྱུང་གི་འབྲས་བུ་བླ་མེད་ཐེག་པར་ཆོས་ཐམས་ཅད་རང